આ બાબતે ફરિયાદ કરનાર એક સ્થાનિક રહેવાસીએ મિડ-ડે LOCALને જણાવ્યું હતું કે ‘બ્રિજ પરના બંધ ઇન્ડિકેટરને કારણે પ્લૅટફૉર્મ પર કઈ ટ્રેન આવે છે એની જાણ થતી નથી. કેટલીયે વાર જે-તે ટ્રેન પકડવા ઝડપભેર બ્રિજના દાદરા ઊતરવા પડતા હોય છે. પીક અવર્સમાં પ્રવાસીઓની સંખ્યા વધુ હોય ત્યારે કેટલીયે મુશ્કેલી સર્જાતી હોય છે. પ્રવાસીઓની સુવિધા માટે વહેલી તકે બંધ ઇન્ડિકેટરને ચાલુ કરવું જોઈએ.’